CELEX: 32018D1970
Language: hr
Date: 2018-12-11 00:00:00
Title: Provedbena odluka Komisije (EU) 2018/1970 оd 11. prosinca 2018. o izmjeni i produljenju Provedbene odluke (EU) 2016/412 kojom se državama članicama dopušta privremeno odstupanje od određenih odredaba Direktive Vijeća 2000/29/EZ u pogledu drva jasena podrijetlom iz Kanade ili prerađenog u Kanadi (priopćeno pod brojem dokumenta C(2018) 8240)

13.12.2018   
               
               
                  HR
               
               
                  Službeni list Europske unije
               
               
                  L 316/19
               
            
         PROVEDBENA ODLUKA KOMISIJE (EU) 2018/1970
         оd 11. prosinca 2018.
         o izmjeni i produljenju Provedbene odluke (EU) 2016/412 kojom se državama članicama dopušta privremeno odstupanje od određenih odredaba Direktive Vijeća 2000/29/EZ u pogledu drva jasena podrijetlom iz Kanade ili prerađenog u Kanadi
         
            
               (priopćeno pod brojem dokumenta C(2018) 8240)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1. prvu alineju,
         budući da:
         
                     (1)
                  
                  
                     Provedbenom odlukom Komisije (EU) 2016/412 (2) državama članicama dopušta se privremeno odstupanje od članka 5. stavka 1. Direktive 2000/29/EZ u vezi s dijelom A odjeljkom I. točkom 2.3. Priloga IV. toj direktivi u pogledu posebnih zahtjeva za unošenje u Uniju drva jasena (Fraxinus L.) podrijetlom iz Kanade.
                  
               
                     (2)
                  
                  
                     Provedbena odluka (EU) 2016/412, produljena Provedbenom odlukom Komisije (EU) 2017/2180 (3), istječe 31. prosinca 2018. S obzirom na iskustvo stečeno tijekom primjene Provedbene odluke (EU) 2016/412 i na temelju informacija dobivenih tijekom revizije Komisije u Kanadi u lipnju 2018., primjereno je nastaviti primjenjivati njezine zahtjeve u okviru ove Odluke.
                  
               
                     (3)
                  
                  
                     Stoga bi Provedbenu odluku (EU) 2016/412 trebalo produljiti do 30. lipnja 2020. kako bi se preispitala na temelju novih znanstvenih i tehničkih dostignuća.
                  
               
                     (4)
                  
                  
                     Na temelju informacija dobivenih tijekom revizije koju je Komisija provela u Kanadi u lipnju 2018. i informacija koje je dostavila Nacionalna organizacija za zaštitu bilja Kanade, primjereno je da se utvrde posebni uvjeti za reviziju evidencija i postupaka te označivanja, pregleda prije otpreme i praćenja u odobrenim pilanama.
                  
               
                     (5)
                  
                  
                     Provedbenu odluku (EU) 2016/412 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Izmjene Provedbene odluke (EU) 2016/412
            Provedbena odluka (EU) 2016/412 mijenja se kako slijedi:
            
                        1.
                     
                     
                        Članak 2. stavak 2. točka (b) zamjenjuje se sljedećim:
                        
                                    „(b)
                                 
                                 
                                    brojevi snopa za svaki pojedini snop koji se izvozi;”.
                                 
                              
                  
                        2.
                     
                     
                        U članku 5. „31. prosinca 2018.” zamjenjuje se s „30. lipnja 2020.”.
                     
                  
                        3.
                     
                     
                        Prilog se mijenja kako slijedi:
                        
                                    (a)
                                 
                                 
                                    u točki 2. podtočki (c) dodaje se sljedeći odlomak:
                                    „Ako taj pregled provodi agencija koju je odobrila CFIA, CFIA mora provoditi polugodišnje revizije toga rada. Polugodišnje revizije uključuju provjeru postupaka i dokumentacije agencije te pregleda provedenih u odobrenim objektima;”;
                                 
                              
                                    (b)
                                 
                                 
                                    točka 4. zamjenjuje se sljedećim:
                                    „Određeno drvo namijenjeno izvozu u Uniju mora prije izvoza pregledati CFIA ili agencija koju je odobrila CFIA kako bi se osiguralo da su zahtjevi iz točaka 1. i 3. ispunjeni.”.
                                 
                              
                  
         
            Članak 2.
            Adresati
            Ova je Odluka upućena državama članicama.
         
         
            Sastavljeno u Bruxellesu 11. prosinca 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 169, 10.7.2000., str. 1.
         
         
            (2)  Provedbena odluka Komisije (EU) 2016/412 оd 17. ožujka 2016. kojom se državama članicama dopušta privremeno odstupanje od određenih odredaba Direktive Vijeća 2000/29/EZ u pogledu drva jasena podrijetlom iz Kanade ili prerađenog u Kanadi (SL L 74, 19.3.2016., str. 41.).
         
            (3)  Provedbena odluka Komisije (EU) 2017/2180 оd 16. studenoga 2017. o produljenju razdoblja valjanosti Provedbene odluke (EU) 2016/412 kojom se državama članicama dopušta privremeno odstupanje od određenih odredaba Direktive Vijeća 2000/29/EZ u pogledu drva jasena podrijetlom iz Kanade ili prerađenog u Kanadi (SL L 307, 23.11.2017., str. 57.).